‘કેવી વાત કરો છો, બા તમે ? એક મુફલિસ, પેનીલેસ, કોઈ સ્ટેટ્રસ વગરનાં છોકરા સાથે રીતુનાં લગ્ન ? પાછાં તમે એનો પક્ષ લો છો ?’ બ્રેકફાસ્ટ ટેબલ પર જ જયાબા અને રીતુ પર સ્મિતા વરસી પડી. બ્રેડ પર બટર લગાવવા હાથમાં લીધેલું બટરનાઈફ જે.ડી.ના હાથમાં અધ્ધર રહી ગયું. ‘વ્હોટ!’ સિવાય એ કશું બોલી ન શકયા. સ્મિતા તો ખુરશી ખસેડી બા અને રીતુ પર ઘસી જ ગઈ. જયાબા શાંતિથી ચા પીતાં હતાં. રીતુ ડરી ગઈ હતી. ગૂંચળું વળીને નીચું જોઈ ગઈ.